**ΔΕΛΤΙΟ ΤΥΠΟΥ**

Στο πλαίσιο των οικονομικών και κοινωνικών αντίξοων συνθηκών που αντιμετωπίζει όλο και μεγαλύτερο ποσοστό συνανθρώπων μας, οι εργαζόμενοι και το διοικητικό συμβούλιο της Αναπτυξιακής Κρήτης έλαβαν την πρωτοβουλία να στηρίξουν το φιλανθρωπικό έργο της Διακονίας Αγάπης της Ιεράς Αρχιεπισκοπής Κρήτης.

Στην καθημερινή προσπάθεια στήριξης των επιχειρήσεων αλλά και των ευπαθών ομάδων του πληθυσμού, οι εργαζόμενοι της Αναπτυξιακής Κρήτης σε συνεργασία με τα μέλη του Διοικητικού Συμβουλίου της εταιρίας, που εκπροσωπούν τα τέσσερα επιμελητήρια του νησιού, την Παγκρήτια Συνεταιριστική Τράπεζα, τη Συνεταιριστική Τράπεζα Χανίων και το Πανεπιστήμιο Κρήτης, συγκέντρωσαν είδη πρώτης ανάγκης τα οποία παραδόθηκαν στα γραφεία της «Διακονίας Αγάπης», οδός Πλαστήρα 27, παρουσία του Σεβασμιότατου Αρχιεπισκόπου Κρήτης, Ειρηναίου, του προέδρου της Αναπτυξιακής Κρήτης κυρίου Μανώλη Αλιφιεράκη και όλων των εργαζομένων του φορέα. Τα αγαθά που συγκεντρώθηκαν θα διατεθούν αποκλειστικά για τους σκοπούς του Φιλόπτωχου της Ιεράς Αρχιεπισκοπής Κρήτης.